Document ID: 31985L0647

ΟΔΗΓΙΑ ΤΗΣ ΕΠΙΤΡΟΠΗΣ της 23ης Δεκεμβρίου 1985 με την οποία προσαρμόζεται στην τεχνική πρόοδο η οδηγία 71/320/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τις διατάξεις πέδησης ορισμένων κατηγοριών οχημάτων με κινητήρα και ρυμουλκούμενων οχημάτων τους (85/647/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/156/ΕΟΚ του Συμβουλίου της 6ης Φεβρουαρίου 1970 για την προσέγγιση των νομοθεσιών των κρατών μελών σχετικά με την έγκριση του τύπου οχημάτων με κινητήρα και των ρυμουλκουμένων τους(1), όπως τροποποιήθηκε τελευταία από την οδηγία 78/547/ΕΟΚ(2), και ιδίως τα άρθρα 11, 12 και 13,
την οδηγία 71/320/ΕΟΚ του Συμβουλίου της 26ης Ιουλίου 1971 για την προσέγγιση των νομοθεσιών των κρατών μελών σχετικά με τις διατάξεις πέδησης ορισμένων κατηγοριών οχημάτων με κινητήρα και των ρυμουλκουμένων τους(3), όπως τροποποιήθηκε τελευταία από την οδηγία 79/489/ΕΟΚ της Επιτροπής(4),
Εκτιμώντας:
ότι, χάρη στην εμπειρία που αποκτήθηκε και την πρόσφατη εξέλιξη της τεχνολογίας, είναι δυνατόν τώρα να γίνουν οι προδιαγραφές αυστηρότερες και να προσαρμοστούν καλύτερα στις πραγματικές συνθήκες δοκιμών;
ότι είναι τώρα δυνατό να θεσπιστούν διατάξεις σχετικά με συστήματα πέδησης που είναι εφοδιασμένα με διάταξη αντι-εμπλοκής; ότι, στις περιπτώσεις που τοποθετούνται τέτοιου είδους διατάξεις, απαιτείται συμφωνία με τις αντίστοιχες διατάξεις της παρούσας οδηγίας;
ότι οι διατάξεις της παρούσας οδηγίας συμφωνούν με τη γνώμη της Επιτροπής για την προσαρμόγη στην τεχνική πρόοδο των οδηγιών που αποσκοπούν στην απομάκρυνση των τεχνικών εμποδίων στο εμπόριο στον τομέα των οχημάτων με κινητήρα;
ότι η Επιτροπή, στις δύο ανακοινώσεις της σχετικά με το έτος της οδικής ασφάλειας 1986(5), πρόσθεσε στο πρόγραμμα νομοθετικής δράσης της τις «βελτιώσεις της υπάρχουσας οδηγίας όσον αφορά την πέδηση», και ότι οι διατάξεις της νέας αυτής οδηγίας συμβάλλουν στη βελτίωση της οδικής ασφάλειας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Αρθρο 1
Η οδηγία 71/320/ΕΟΚ τροποποιείται ως εξής:
1.Το άρθρο 2 αντικαθίσταται από το ακόλουθο κείμενο:
«ίΑρθρο 2 Κανένα κράτος μέλος δεν μπορεί να αρνείται τη χορήγηση έγκρισης ΕΟΚ ή εθνικής έγκρισης όσον αφορά τον τύπο ενός οχήματος, για λόγους που συνδέονται με τη διάταξη πέδησης ενός οχήματος με κινητήρα, αν το εν λόγω όχημα είναι εφοδιασμένο με τις διατάξεις που περιγράφονται στα παραρτήματα Ι ώς VIII και X ώς XII και οι διατάξεις αυτές ικανοποιούν τις απαιτήσεις που τίθενται στα παραπάνω παραρτήματα.»
2.Τα παραρτήματα Ι, ΙΙ, ΙΙΙ, IV, V, VII, VIII και IX της οδηγίας 71/320/ΕΟΚ τροποποιούνται και προστίθενται τα νέα παραρτήματα X, XI και XII, σύμφωνα με το παράρτημα της παρούσας οδηγίας.
Αρθρο 2
1.^ Από την 1η Οκτωβρίου 1986, κανένα κράτος μέλος δεν θα μπορεί, για λόγους που αναφέρονται στη διάταξη πέδησης:
-να αρνείται, σε σχέση με τον τύπο κάποιου οχήματος, τη χορήγηση έγκρισης ΕΟΚ όσον αφορά τον τύπο του οχήματος, ή την έκδοση πιστοποιητικού που παρέχεται στο τελευταίο εδάφιο του άρθρου 10 παράγραφος 1 της οδηγίας 70/156/ΕΟΚ, ή τη χορήγηση εθνικής έγκρισης του τύπου του οχήματος, ή -να απαγορεύει την εισαγωγή σε χρήση οχημάτων,
όταν οι διατάξεις πέδησης των εν λόγων τύπων οχημάτων ή οχημάτων συμφωνούν με τις διατάξεις της οδηγίας 71/320/ΕΟΚ, όπως τροποποιήθηκε τελευταία από την παρούσα οδηγία.
2.^ Από την 1η Απριλίου 1987, τα κράτη μέλη:
-δεν πρέπει να εκδίδουν αντίγραφο του πιστοποιητικού που παρέχεται στοι τελευταίο εδάφιο του άρθρου 10 παράγραφος 1 της οδηγίας 70/156/ΕΟΚ σχετικά με τον τύπο ενός οχήματος του οποίου η διάταξη πέδησης δεν συμφωνεί με τις διατάξεις της οδηγίας 71/320/ΕΟΚ, όπως τροποποιήθηκε τελευταία από την παρούσα οδηγία,
-μπορούν να αρνούνται τη χορήγηση εθνικής έγκρισης- τύπου ενός τύπου οχήματος του οποίου η διάταξη πέδησης δεν συμφωνεί με τις διατάξεις της οδηγίας 71/320/ΕΟΚ, όπως τελευταία τροποποιήθηκε από την παρούσα οδηγία.
3.^ Από την 1η Οκτωβρίου 1988, τα κράτη μέλη μπορούν να απαγορεύουν την εισαγωγή σε χρήση οχημάτων των οποίων η διάταξη πέδησης δεν συμφωνεί με τις διατάξεις της οδηγίας 71/320/ΕΟΚ, όπως τροποποιήθηκε τελευταία από την παρούσα οδηγία.
Αρθρο 3
Πριν από την 1η Οκτωβρίου 1986, τα κράτη μέλη οφείλουν να θέσουν σε ισχύ τις διατάξεις που είναι απαραίτητες για να συμμορφωθούν με την παρούσα οδηγία και να ενημερώσουν αμέσως την Επιτροπή σχετικά.
Αρθρο 4
Η παρούσα οδηγία απευθύνεται στα κράτη μέλη.
Βρυξέλλες, 23 Δεκεμβρίου 1985.

Labels: 7
8
15